fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi fi de fi fi fi fi fi fi fi fi fi fi en uk fi fi fi fi fi fi fi it fi fi fi fi nb fi fi fi nb fi fi fi fi fi fi fi fi fi fi fi fi fi en fi en fi fi fi fi fi
Helppokäyttöiset ja luotettavat | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Helppokäyttöiset ja luotettavat kotitestit vapauttavat lääkärit rutiinikonsultaatiosta
Helppokäyttöiset ja luotettavat kotitestit vapauttavat lääkärit rutiinikonsultaatiosta
Ti, 29.05.2018 - 08:33
Tiesitkö, että ennen kemiallisten raskaustestien keksimistä raskauden todentamiseen käytettiin afrikankynsisammakkoa? Sammakkoparkaan ruiskutettiin naisen virtsaa, ja jos sammakko alkoi laskea kutua, todettiin naisen olevan raskaana. 1960-luvulla kemiallisten testien kehittämisen myötä sammakot saivat jäädä rauhaan. Ensimmäiset kotikäyttöiset raskaustestit kehiteltiin 1970-luvulla. Kotitestit olivat merkittävä innovaatio, joiden avulla pystyttiin vähentämään aikaa ja rahaa kuluttavia lääkärikäyntejä.
Raskaustestien kaltaisilla pikatesteillä voidaan todeta useita muitakin asioita. Teknologia alkaa olla kypsä monille eri sovellusalueille. Esimerkkeinä mainittakoon testiliuska, jonka avulla alkoholia nauttinut voi todeta ajokuntonsa yksinkertaisesti syljestä, tai pikatesti, jolla voidaan todeta elimistössä jylläävä bakteeritulehdus verinäytteestä.
VTT:n testi- ja vasta-ainekehityksen ansiosta testejä voidaan räätälöidä moniin erilaisiin sovelluksiin. D-vitamiinipitoisuuden mittaaminen on yksi potentiaalinen sovelluskohde. Testejä kehitetään myös ympäristömittauksia varten. VTT:n, Turun yliopiston ja Salofan kehittämän sinilevämittaamisen kaupallistaminen on jo pitkällä. Salofa vie kymmenen minuutin sinilevätestiä maailmalle.
Testien jalostaminen tuotteiksi edellyttää sekä kustannustehokasta tuotantoa että sovelluksen luotettavaa toimintaa. VTT:n osaaminen painotekniikoissa, kemiassa, lääketieteessä, mittausteknologiassa ja tietoliikenteen soveltamisessa mahdollistaa tällaisten sovellusten kehittämisen. VTT:n toimintatapa on asiakaslähtöinen. Sen avulla voidaan kehittää sovelluksia lähes valmiiksi tuotteiksi asti. Tämän jälkeen yritykset voivat jatkaa kaupallistamista.
Sopivan hinnan ja luotettavan toiminnan lisäksi testisovelluksen tulee olla mahdollisimman helppokäyttöinen, jotta se leviäisi laajoille massoille. Tämä edellyttää paitsi huolellista käyttöliittymäsuunnittelua, myös panostamista kokonaispalveluihin. Esimerkiksi verinäytemittausten ympärille kannattaa kehittää ekosysteemi, jonka avulla tuloksia voi tarvittaessa ladata pilvipalveluun ja jopa saada lääkärin tai sairaanhoitajan konsultaatiota.
Vuonna 2017 julkistettu tulehdusarvomittari ja siihen liittyvä mobiilisovellus ovat askel kokonaispalvelun suuntaan. Sen avulla esimerkiksi ikäihmiset voivat tarkkailla itseään ja olla tarvittaessa yhteydessä terveydenhuollon ammattilaisiin. Seuraavana tutkimuskohteena voisi olla vaikkapa puettavien antureiden (engl. wearables) soveltaminen terveyden tarkkailuun. Ylipainoisen riskiä sairastua sydän- ja verisuonitauteihin voitaisiin madaltaa seuraamalla hänen elintoimintojaan kotona ja reagoimalla mahdollisimman varhaisessa vaiheessa.
Tulevaisuuden terveydenhuollosta puhuttaessa ratkaisuksi tarjotaan digitalisointia. Usein keskustelun keskiössä ovat tiedonsiirtoteknologiat, mobiilipalvelut, lääkäri-chatit ja vastaavat. Ne eivät kuitenkaan yksistään riitä; tarpeeksi edullisia, luotettavia ja monipuolisia sensoreita ja mittauslaitteita pitäisi myös olla tarjolla.
Jos raskaustesti vähensi lääkärikäyntien määrää, erilaiset edulliset pikatestit voivat moninkertaistaa tämän ilmiön. Rutiinikonsultaation poistuessa lääkärien aika vapautuu olennaisempaan työhön ja edistää kansalaisten terveyttä. Varsin kunnianhimoinen tavoite, mutta nykytiedon valossa täysin realistinen!
Sykemittarit ja älykellot ovat vasta alkusoittoa. Entä jos älylaitteesi osaisi kertoa pulssisi lisäksi, missä vaiheessa pyörälenkkiä kannattaa hörpätä urheilujuomaa, jotta jaksat polkea pidempään?
Yksilöllinen terveys ja hyvinvointi
Digitaalinen terveys ja diagnostiikka
Aiheeseen liittyvät uutiset ja tarinat
Sinilevätesti kiinnostaa ympäri maailman – näppärä kesäpäivän pelastaja on loistoesimerkki painetusta älystä
VTT:n analyysimenetelmällä potentiaalia diagnostiikassa – teknologiaa testataan syöpähoidoissa
Entä jos kännykässäsi olisi hyperspektrikamera? Hyperspektrikuvaus vie tutkimuksen laboratoriosta niin avaruuteen kuin vesistöihin
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022